text: Reservebedstefar gramsede på små børn
  24 februar 2015 kl. 07.40
  En 52-årig mand har erkendt, at han har raget på vennepars børn.
  Den 52-årige indrømmede i byretten i Horsens, at han havde forulempet fire børn, skriver Vejle Amts Folkeblad.
  Ifølge avisen fungerede han som reservebedstefar for børnene, der var mellem fem og 13 år, da overgrebene fandt sted.
  Når de besøgte ham, benyttede han sig af lejligheden til at beføle dem.
  Retssagen mod ham fortsætter onsdag.
  